कृष्ण का भारतीय जनमानस पर अद्भुत प्रभाव है। जन्म से लेकर मोक्ष तक वो भारतीय जनमानस से जुड़े रहे। उनके चरित्र को लोग इतने निकट पातें है की लगता है की ये सब उनके घर में ही घटित हुआ हो। अपने पूरे जीवन काल में वो भारतीय जनमानस का नेतृत्व करते हुए दिखाई देते हैं। बचपन में इंद्र के अभिमान को चूर्ण करके प्रकृति के स्वरुप गोवर्धन की पूजा करवाते हुए ग्रामीण जनो एवं किसानों का प्रतिनिधित्व करते हुए दिखाई देते हैं। अन्यायी कंस का वध करके पूरे परिवार एवं समाज को भयमुक्त बनाते हैं। गरीब सुदामा के प्रति उनका प्रेम समाज के दलित एवं शोषित वर्ग के उत्थान का प्रतिनिधित्व करता है। गीता का सम्बोधन समस्त मानव जाति को बुराइयों से बचने का सन्देश है।